
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1391 


29 Σεπτεμβρίου 2003 


ΑΠΟΦΑΣΕΙ Σ 

Αριθ. Η.Π. 37111/2021 

Καθορισμός τρόπου ενημέρωσης και συμμετοχής του 
κοινού κατά τη διαδικασία έγκρισης περιβαλλοντικών 
όρων των έργων και δραστηριοτήτων σύμφωνα με την 
παράγραφο 2 του άρθρου 5 του Ν. 1650/1986 όπως 
αντικαταστάθηκε με τις παραγράφους 2 και 3 του άρ¬ 
θρου 3του Ν. 3010/2002. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΣΩΤΕΡΙΚΩΝ, 
ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ - 
ΠΕΡΙΒΑΛΛΟΝΤΟΣ ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Εχοντας υπόψη: 

1. Τις διατάξεις του άρθρου 5 (παραγ. 2) του Ν. 1650/86 
«Για την προστασία του Περιβάλλοντος (Α' 165) όπως 
αντικαταστάθηκε με το άρθρο 3 (παραγ. 2 και 3) του Ν. 
3010/2002 «Εναρμόνιση του Ν. 1650/1986 με τις οδηγίες 
97/11/ΕΕ και 96/61/ΕΕ κ.λπ.» (Α'91) 

2. Τις διατάξεις του άρθρου δεύτερου του Ν. 2077/1992 
«Κύρωση Συνθήκης για την Ευρ. Ενωση ...»(Α' 136) και τις 
διατάξεις του άρθρου ΙτουΝ. 1338/1983 «Εφαρμογή του 
Κοινοτικού Δικαίου» (Α' 34) όπως τροποποιήθηκε με το 
άρθρο 6 του Ν. 1440/1984 «Συμμετοχή της Ελλάδας στο 
κεφάλαιο, στα αποθεματικά και στις προβλέψεις της 
Ευρ.Τράπεζας Επενδύσεων, στο κεφάλαιο της Ευρ.Κοι¬ 
νότητας Ανθρακος καιΧάλυβος και του Οργανισμού Εφο¬ 
διασμού ΕΥΡΑΤΟΜ» (Α' 70) και του άρθρου 65 του Ν. 
1892/1990 (ΑΊ01). 

3. Τις διατάξεις των άρθρων 23 (παρ. 1) και 24 του Ν. 
1558/1985 «Κυβέρνηση και Κυβερνητικά όργανα» (Α' 137) 
και των άρθρων 9 και 13 του Π.Δ/τος 473/1985 «Καθορι¬ 
σμός και ανακατανομή των αρμοδιοτήτων των Υπουργεί¬ 
ων» (Α' 157). 

4. Την ΗΠ15393/2332/2002 κοινή υπουργική απόφαση 
«Κατάταξη δημόσιων και ιδιωτικών έργων και δραστηριο¬ 
τήτων σε κατηγορίες σύμφωνα με το άρθρο 3 του Ν. 
1650/1986 όπως αντικαταστάθηκε με το άρθρο 1 του Ν. 
3010/2002 «Εναρμόνιση του Ν. 1650/1986 με τις οδηγίες 
97/11 και 96/61/ΕΕ κ.λπ.» (Α'91). 

5. Την 25535/3281/2002 κοινή υπουργική απόφαση 
«Εγκριση Περιβαλλοντικών Ορων από το Γ ενικό Γ ραμμα- 
τέα της Περιφέρειας των έργων και δραστηριοτήτων που 
κατατάσσονται στην υποκατηγορία 2 της Α' Κατηγορίας 
... κ.λπ.» (Β' 1463). 


6. Την Η.Π.11014/703/2002 κοινή υπουργική απόφαση 
«Διαδικασία Προκαταρκτικής Περιβαλλοντικής Εκτίμη¬ 
σης και Αξιολόγησης (ΠΠΕΑ) και Εγκρισης Περιβαλλοντι¬ 
κών Ορων (Ε.Π.Ο.) σύμφωνα με το άρθρο 4 του Ν. 
1650/1986 (Α' 160) όπως αντικαταστάθηκε με το άρθρο 2 
του Ν. 3010/2002 κ.λπ. (Α'91)» (Β'332). 

7. Την οδηγία 85/337 του Συμβουλίου της 27ης Ιουνίου 
1985 των Ευρ. Κοινοτήτων (ΕΕΕ 175/40/5.7.85). 

8. Την οδηγία 97/11/ΕΚτου Συμβουλίου της 3ης Μαρτί¬ 
ου 1997των Ευρωπαϊκών Κοινοτήτων (ΕΕΕ 73/5/14.3.97). 

9. Την οδηγία 96/61 του Συμβουλίου της 24ης Σεπτεμ¬ 
βρίου 1996 των Ευρωπαϊκών Κοινοτήτων (ΕΕΕ 257/26/ 
10.10.96). 

10. Την οδηγία 2003/35/ΕΚ του Ευρωπαϊκού Κοινοβου¬ 
λίου και Συμβουλίου της 26ης Μάίου 2003 (ΕΕ1_ 156/17/ 
25.6.2003). 

11. Τις διατάξεις του άρθρου 29 του Ν. 1558/1985 «Κυ¬ 
βέρνηση και Κυβερνητικά όργανα» (Α' 137) όπως το άρ¬ 
θρο αυτό συμπληρώθηκε με το άρθρο 27 του Ν. 2081/ 
1992 (Α' 154) και τροποποιήθηκε με το άρθρο 1 (παραγ. 2 
περ. α) του Ν. 2469/1997 «περιορισμός και βελτίωση της 
αποτελεσματικότητας των Κρατικών δαπανών και άλλες 
διατάξεις» (Α'38). 

12. Την ΔΙΔΚ - Φ. 1-2-22875/2001 κοινή απόφαση του 
Πρωθυπουργού και του Υπουργού Εσωτερικών, Δημ. Δι¬ 
οίκησης και Αποκέντρωσης «Ανάθεση αρμοδιοτήτων 
στους Υφυπουργούς Εσωτερικών, Δημ.Διοίκησης και 
Αποκέντρωσης» (ΒΊ480), αποφασίζουμε: 

Άρθρο 1 

Σκοπός - Ορισμοί 

Με την παρούσα απόφαση αποσκοπείται η εφαρμογή 
του άρθρου 5 (παραγ. 2) του Ν. 1650/86 όπως αντικατα- 
στάθηκε με το άρθρο 3 (παραγ. 2 και 3) του Ν. 3010/2002 
και συγχρόνως η συμμόρφωση με τις διατάξεις των άρ¬ 
θρων 4,6,7 και 9 της οδηγίας 85/337 του Συμβουλίου της 
27ης Ιουνίου 1985 των Ευρωπαϊκών Κοινοτήτων «για την 
εκτίμηση των επιπτώσεων ορισμένων σχεδίων δημόσιων 
και ιδιωτικών έργων στο περιβάλλον» (Επίσημη Εφημερί¬ 
δα των Ευρωπαϊκών Κοινοτήτων ΕΕ1_ 175/40/5.7.85), 
όπως τα άρθρα αυτά τροποποιήθηκαν με τις παραγρά¬ 
φους 6 (εδ.4), 8,9 και 11 του άρθρου 1 της οδηγίας 97/11 
του Συμβουλίου της 3ης Μαρτίου 1997 των Ευρ. Κοινοτή¬ 
των «περί τροποποιήσεως της οδηγίας 85/337 για την 
εκτίμηση των επιπτώσεων ορισμένων δημόσιων και ιδιω¬ 
τικών έργων στο περιβάλλον» (Επίσημη Εφημερίδα των 
Ευρωπαϊκών Κοινοτήτων ΕΕΕ 73/5/14.3.97) καθώς και η 
συμμόρφωση με τις διατάξεις των άρθρων 15 (παραγ. 1 
























19378 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


και 2) και 17 της οδηγίας 96/61 του Συμβουλίου της 24ης 
Σεπτεμβρίου 1996 των Ευρ. Κοινοτήτων «σχετικά με την 
ολοκληρωμένη πρόληψη και έλεγχο της ρύπανσης» (Επί¬ 
σημη Εφημερίδα των Ευρωπαϊκών Κοινοτήτων ΕΕΙ257/ 
26/10.10.96), όπως οι διατάξεις αυτές των ανωτέρω οδη¬ 
γιών τροποποιήθηκαν με την Οδηγία 2003/35/ΕΚ του Ευ¬ 
ρωπαϊκού Κοινοβουλίου και Συμβουλίου της 26ης Μαΐου 
2003 «σχετικά με τη συμμετοχή του κοινού στην κατάρτι¬ 
ση ορισμένων σχεδίων και προγραμμάτων που αφορούν 
το περιβάλλον και με την τροποποίηση όσον αφορά τη 
συμμετοχή του κοινού και την πρόσβαση στη δικαιοσύνη, 
των οδηγιών 85/337/ΕΟΚ και 96/61/ΕΚ του Συμβουλίου», 
(Επίσημη Εφημερίδα των Ευρωπαϊκών Κοινοτήτων ΕΕΕ 
156/17/25.6.2003) και ειδικότερα: 

α) Των Οδηγιών 85/337/ΕΟΚ και 97/11/ΕΚ με τις παρα¬ 
γράφους 4,5 και 6του άρθρου 3 της οδηγίας 2003/35/ΕΚ 
και 

β) Της Οδηγίας 96/61/ΕΚ με τις παραγράφους 3 και 5 
του άρθρου 4 της Οδηγίας 2003/35/ΕΚ, ώστε κατά τη δια¬ 
δικασία Εγκρισης Περιβαλλοντικών Ορων σύμφωνα με 
την Η.Π.11014/703/2003 ΚΥΑ «Διαδικασία Προκαταρκτι¬ 
κής Περιβαλλοντικής Εκτίμησης και Αξιολόγησης 
(Π.Π.Ε.Α.) και Εγκρισης Περιβαλλοντικών Ορων (Ε.Π.Ο.) 
κ.λπ.» (Β' 332) να παρέχεται η δυνατότητα στο κοινό: 

α) Μέσω της κατάλληλης και έγκαιρης πληροφόρησης 
επί του περιεχομένου της Μελέτης Περιβαλλοντικών Επι¬ 
πτώσεων, να συμμετέχει και να εκφράζει τη γνώμη τους 
και 

β) Να ενημερώνεται για την ΠΠΕΑ (γνωμοδότηση ή αρ¬ 
νητική απόφαση) της Διοίκησης καθώς και για την από¬ 
φαση Εγκρισης Περιβαλλοντικών Ορων (Ε.Π.Ο.). 

1. Γιατους σκοπούςτης παρούσας απόφασης νοούνται ως: 

α. «κοινό»: ένα ή περισσότερα φυσικά ή νομικά πρόσω¬ 
πα καθώς και οι φορείς(ενώσεις, οργανώσεις ή ομάδες 
αυτών) εκπροσώπησής τους. 

β. «ενδιαφερόμενο κοινό»: το κοινό που θίγεται ή ενδέ¬ 
χεται να θιγεί ή του οποίου διακυβεύονται συμφέροντα 
από τις διαδικασίες λήψης αποφάσεων για την πραγμα¬ 
τοποίηση του έργου ή της δραστηριότητας, συμπεριλαμ¬ 
βανομένων και των μη κυβερνητικών οργανώσεων εφό¬ 
σον προάγουν την προστασία του περιβάλλοντος. 

Αρθρο 2 

Δημοσιοποίηση της Προκαταρκτικής Περιβαλλοντικής 
Εκτίμησης και Αξιολόγησης (Π.Π.Ε.Α.) 

1. Η αρμόδια υπηρεσία Περιβάλλοντος του ΥΠΕΧΩΔΕ ή 
της οικείας Περιφέρειας, για την Προκαταρκτική Περι¬ 
βαλλοντική Εκτίμηση και Αξιολόγηση (Π.Π.Ε.Α) που συνί- 
σταται σε γνωμοδότηση ή αρνητική απόφαση επίτης υπο- 
βληθείσας σ’αυτήν Προμελέτης Περιβαλλοντικών Επι¬ 
πτώσεων (ΠΠΕ) σύμφωνα με τη διαδικασία, τους όρους 
και τις προϋποθέσεις που προβλέπονται στα άρθρα 3 και 
6 της 11014/703/2003 ΚΥΑ, διαβιβάζει αντίγραφο της εν 
λόγω γνωμοδότησης ή αρνητικής απόφασης μαζί με την 
ΠΠΕ στο (α) οικείο (α) Νομαρχιακό (α) Συμβούλιο (α) προ- 
κειμένου να λάβει (ουν) γνώση και να ενημερώσει (ουν) το 
κοινό σύ μφωνα με την παράγραφο 3 του άρθρου 5 του Ν. 
1650/1986 όπως αντικαταστάθηκε με το άρθρο 2 (παρ. 1. 
εδ. δα) και 3 (παραγ. 3) του Ν. 3010/2002. 

2. Το (α) Νομαρχιακό (ά) Συμβούλιο (α) μέσα σε πέντε 
(5) ημέρες από την παραλαβή των ως άνω στοιχείων προ¬ 
βαίνει (ουν) σε δημοσίευση στον τοπικό τύπο ή σε περί¬ 
πτωση έλλειψής του σε μία εφημερίδα με ευρύτερη τοπι¬ 
κή εμβέλεια σχετικής ανακοίνωσης προς το κοινό για να 
λάβει γνώση του περιεχομένου των στοιχείων αυτών. Το 
περιεχόμενο της ανακοίνωσης αυτής περιγράφεται στο 
Παράρτημα Α του άρθρου 7 της παρούσας απόφασης. 


Παράλληλα το (α) Νομαρχιακό (ά) Συμβούλιο (α) προ¬ 
βαίνει και σε ανάρτηση της εν λόγω ανακοίνωσης στον πί¬ 
νακα ανακοινώσεων της Νομαρχιακής Αυτοδιοίκησης. 

3. Τα έξοδα δημοσίευσης της ανακοίνωσης στον τύπο, 
βαρύνουν τον φορέα υλοποίησης ή λειτουργίας του έρ¬ 
γου ή της δραστηριότητας. 

4. Είναι δυνατόν η δημοσιοποίηση της Π.Π.Ε.Α. να γίνε¬ 
ται παράλληλα με το Νομαρχιακό Συμβούλιο και από τις 
αρμόδιες υπηρεσίες περιβάλλοντος που προβλέπονται 
στην παράγραφο 1. Στην περίπτωση αυτή η προαναφε- 
ρόμενη ανακοίνωση δημοσιεύεται στον ημερήσιο τύπο 
περιφερειακής ή εθνικής εμβέλειας με δαπάνες του φο¬ 
ρέα υλοποίησης ή λειτουργίας του έργου ή της δραστη¬ 
ριότητας, και ενδεχομένως ηλεκτρονικά εφόσον υπάρχει 
αυτή η δυνατότητα. 

Αρθρο 3 

Δημοσιοποίηση της απόφασης αξιολόγησης έργου ή 
δραστηριότητας της υποκατηγορίας 3 ως 
υποκατηγορία 4 της Β' κατηγορίας 

1. Η αρμόδια υπηρεσία Περιβάλλοντος της οικείας Πε¬ 
ριφέρειας όταν πρόκειται για έργο ή δραστηριότητα της 
υποκατηγορίας 3 της Β' κατηγορίας, το οποίο σύμφωνα 
με τη διαδικασία και τα κριτήρια αξιολόγησης που προ- 
βλέπονται στο άρθρο 9 της 11014/703/2003 ΚΥΑ κατα¬ 
τάσσεται στην Υποκατηγορία 4 της Β' Κατηγορίας, διαβι¬ 
βάζει την προβλεπόμενη στο άρθρο αυτό σχετική απόφα¬ 
ση του Γ ενικού Γ ραμματέα της Περιφέρειας, στο (α) 
οικείο (α) Νομαρχιακό (α) Συμβούλιο (α) για ναλάβει (ουν) 
γνώση και να ενημερώσει (ουν) το κοινό σύμφωνα με το 
άρθρο 5 (παράγρ. 3) του Ν. 1650/1986 όπως τροποποιή¬ 
θηκε με το άρθρο 3 (παρ. 3) του Ν. 3010/2002. 

2. Το (α) Νομαρχιακό (ά) Συμβούλιο (α) μέσα σε πέντε 
(5) ημέρες από την παραλαβή των ως άνω στοιχείων προ¬ 
βαίνει σε δημοσίευση σχετικής ανακοίνωσης στον τοπικό 
τύπο και σε περίπτωση έλλειψής της σε μία εφημερίδα με 
ευρύτερη τοπική εμβέλεια καθώς επίσης και σε ανάρτηση 
της ανακοίνωσης στον πίνακα ανακοινώσεων της Νομαρ¬ 
χιακής Αυτοδιοίκησης. Το περιεχόμενο της ανακοίνωσης 
περιγράφεται στο Παράρτημα Α του άρθρου 7 της πα¬ 
ρούσας απόφασης. 

3. Τα έξοδα δημοσίευσης της ανακοίνωσης στον τύπο, 
βαρύνουντο φορέα υλοποίησης ή λειτουργίας του έργου 
ή πραγματοποίησης της δραστηριότητας. 

4. Είναι δυνατόν η δημοσιοποίηση της ως άνω απόφα¬ 
σης αξιολόγησης να γίνεται παράλληλα με το Νομαρχια¬ 
κό Συμβούλιο και από την αρμόδια υπηρεσία περιβάλλο¬ 
ντος που προβλέπεται στην παράγραφο 1. Στην περίπτω¬ 
ση αυτή η προαναφερόμενη ανακοίνωση δημοσιεύεται 
στον ημερήσιο τύπο περιφερειακής ή εθνικής εμβέλειας 
με δαπάνες του φορέα υλοποίησης ή λειτουργίας του έρ¬ 
γου ή της δραστηριότητας, και ενδεχομένως ηλεκτρονικά 
εφόσον υπάρχει αυτή η δυνατότητα. 

Αρθρο 4 

Διαδικασία δημοσιοποίησης της Μελέτης 
Περιβαλλοντικών Επιπτώσεων(Μ.Π.Ε.) 
και συμμετοχής του κοινού 

1. Πριν από την χορήγηση της έγκρισης περιβαλλοντι¬ 
κών όρων η αρμόδια Υπηρεσία Περιβάλλοντος του ΥΠΕ¬ 
ΧΩΔΕ ή της οικείας Περιφέρειας στην οποία έχει υποβλη¬ 
θεί ο φάκελλος με την ΜΠΕ σύμφωνα με τη διαδικασία 
τους όρους και τις προϋποθέσεις που προβλέπονται στα 
άρθρα 4 και 7 της 11014/703/2003 ΚΥΑ διαβιβάζει αντί¬ 
γραφό του μέσα σε 10 ημέρες από την υποβολή του, στο 
(α) οικείο (α) Νομαρχιακό (ά) Συμβούλιο (α) σύμφωνα με 
το άρθρο 5 (παραγ. 2) του Ν. 1650/86 όπως αντικαταστά- 
θηκε με το άρθρο 3 (παραγ. 2) του Ν. 3010/2002. 

2. Το (α) Νομαρχιακό (ά) Συμβούλιο (α) μέσα σε πέντε 
(5) ημέρες από την παραλαβή του παραπάνω φακέλλου 
προβαίνει (ουν) σε δημοσίευση σε μία τουλάχιστον τοπι¬ 
κή εφημερίδα και σε περίπτωση έλλειψής της σε μία εφη¬ 
μερίδα με ευρύτερη τοπική εμβέλεια, ανακοίνωσης και 
πρόσκλησης του ενδιαφερομένου κοινού για να λάβει 
γνώση του φακέλλου και να διατυπώσει εγγράφως από¬ 
ψεις επί του περιεχομένου του, εφ’ όσον το επιθυμεί. Το 
περιεχόμενο της ανακοίνωσης αυτής περιγράφεται στο 
Παράρτημα Β του άρθρου 7 της παρούσας απόφασης. 

Το (α) Νομαρχιακό (ά) Συμβούλιο (α) προβαίνει (ουν) 
παράλληλα σε ανάρτηση αντιγράφου της ως άνω ανακοί¬ 
νωσης στον πίνακα Ανακοινώσεων της Νομαρχιακής Αυ¬ 
τοδιοίκησης. 

3. Μέσα σε προθεσμία 30 ημερών από τη δημοσίευση 
της ως άνω ανακοίνωσης το ενδιαφερόμενο κοινό έχει τη 
δυνατότητα: 

α. Να λάβει γνώση ολοκλήρου του περιεχομένου του 
φακέλλου με τη ΜΠΕ και τα απαιτούμενα συνοδευτικά 
στοιχεία σύμφωνα μετά άρθρα 4 (παραγ. 1) και 7 (παραγ. 
1) της 11014/703/2003 ΚΥΑ καθώς και τη γνωμοδότηση 
της Διοίκησης (Π.Π.Ε.Α.). Το (α) οικείο (α) Νομαρχιακό (ά) 
Συμβούλιο (α) οφείλει (ουν) να θέτει στη διάθεση του εν¬ 
διαφερομένου κοινού κάθε σχετικό στοιχείο και να παρέ¬ 
χει τις απαραίτητες πληροφορίες. 

β. Να διατυπώνει εγγράφως την γνώμη του και τις προ¬ 
τάσεις του, που πρέπει να είναι επαρκώς τεκμηριωμένες 
και να τις διαβιβάσει προς την αρμόδια σύμφωνα με την 
παράγραφο 1 υπηρεσία περιβάλλοντος καιπροςτο (α) οι¬ 
κείο (α) Νομαρχιακό (ά) Συμβούλιο (α). 

4. Μετά την παρέλευση της ανωτέρω προβλεπόμενης 
προθεσμίας το (α) Νομαρχιακό (ά) Συμβούλιο (α) διαβι¬ 
βάζει (ουν) στην αρμόδια υπηρεσία Περιβάλλοντος του 
ΥΠΕΧΩΔΕ ή της οικείας Περιφέρειας φάκελλο ο οποίος 
περιλαμβάνει τις διατυπωθείσες γνώμες και προτάσεις 
των πολιτών και των φορέων εκπροσώπησής τους που 
έχουν τυχόν υποβληθεί καθώς και τη σχετική γνωμοδότη¬ 
σή του σύμφωνα με το άρθρο 4 του Ν. 1650/1986 όπως 
αντικαταστάθηκε με το άρθρο 2 (παραγ. 2 εδ. 3) του Ν. 
3010/2002. Στο φάκελλο αυτό περιλαμβάνονται και τα 
αποδεικτικά για την δημοσιοποίηση στοιχεία, σύμφωνα 
με την παράγραφο 2, όπως αποδεικτικό ανάρτησης στον 
πίνακα ανακοινώσεων της Νομαρχιακής Αυτοδιοίκησης 
και αποκόμματα εφημερίδων, όπου έγιναν οι σχετικές δη¬ 
μοσιεύσεις. 

5. Η κατά τα προηγούμενα διαδικασία δημοσιοποίησης 
και διαβίβασης των απόψεων και προτάσεων καθώς και 
της γνωμοδότησης του Νομαρχιακού Συμβουλίου δεν 
μπορεί να υπερβεί τις 35 ημέρες από τότε που αυτό πα¬ 
ρέλαβε τον προς δημοσιοποίηση φάκελλο. 

6. Τα έξοδα δημοσίευσης της ανακοίνωσης στον τύπο, 
βαρύνουν τον φορέα υλοποίησης ή λειτουργίας του έρ¬ 
γου ή της δραστηριότητας. 

7. Η δημοσιοποίηση του φακέλλου σύμφωνα με την πα¬ 
ράγραφο 1, μπορεί να γίνεται παράλληλα με το Νομαρ¬ 
χιακό Συμβούλιο και από τις αρμόδιες υπηρεσίες περι¬ 
βάλλοντος που προβλέπονται στην παράγραφο 1. Στην 
περίπτωση αυτή η προαναφερόμενη ανακοίνωση δημοσι¬ 
εύεται στον ημερήσιο τύπο περιφερειακής ή εθνικής εμ¬ 
βέλειας, με δαπάνες του φορέα υλοποίησης ή λειτουρ¬ 
γίας του έργου ή της δραστηριότητας, και ενδεχομένως 
ηλεκτρονικά εφόσον υπάρχει αυτή η δυνατότητα. 

Αρθρο 5 

Δημοσιοποίηση της απόφασης Έγκρισης 
Περιβαλλοντικών Ορων (ΕΠΟ) 

1. Η αρμόδια υπηρεσία περιβάλλοντος του ΥΠΕΧΩΔΕ ή 


της οικείας Περιφέρειας ή της οικείας Νομαρχιακής Αυ¬ 
τοδιοίκησης κατά περίπτωση διαβιβάζει την απόφαση για 
την έγκριση ή μη περιβαλλοντικών όρων στην οποία ανα- 
φέρονται και στοιχεία σχετικά με τη συμμετοχή του εν¬ 
διαφερομένου κοινού, στο οικείο ή τα οικεία Νομαρχιακά 
Συμβούλια προκειμένου να λάβουν γνώση και να ενημε¬ 
ρώσουν το κοινό σύμφωνα με το άρθρο 5 (παραγ. 3) του 
Ν. 1650/1986 όπως αντικαταστάθηκε με το άρθρο 3 (πα- 
ραγ. 3) του Ν. 3010/2002. Το (α) Νομαρχιακό (ά) Συμβού¬ 
λιο (α) μέσα σε πέντε (5) ημέρες από την παραλαβή της εν 
λόγω απόφασης ΕΠΟ προβαίνει (ουν): 

σε δημοσίευση σχετικής ανακοίνωσης στον τοπικό τύ¬ 
πο και σε περίπτωση έλλειψής του σε μία εφημερίδα με 
ευρύτερη τοπική εμβέλεια και 

σε ανάρτηση της ανακοίνωσης αυτής στον πίνακα ανα¬ 
κοινώσεων της Νομαρχιακής Αυτοδιοίκησης. 

Το περιεχόμενο της ανακοίνωσης αυτής περιγράφεται 
στο Παράρτημα Ατού άρθρου 7 της παρούσας απόφασης. 

2. Τα έξοδα δημοσίευσης της ανακοίνωσης στον τύπο, 
βαρύνουν τον φορέα υλοποίησης ή λειτουργίας του έρ¬ 
γου ή πραγματοποίησης της δραστηριότητας. 

3. Είναι δυνατόν η δημοσιοποίηση της απόφασης 
Ε.Π.Ο. να γίνεται παράλληλα με το Νομαρχιακό Συμβού¬ 
λιο και από τις αρμόδιες υπηρεσίες περιβάλλοντος που 
προβλέπονται στην παράγραφο 1. Στην περίπτωση αυτή 
η προαναφερόμενη ανακοίνωση δημοσιεύεται στον ημε¬ 
ρήσιο τύπο περιφερειακής ή εθνικής εμβέλειας με δαπά¬ 
νες του φορέα υλοποίησης ή λειτουργίας του έργου ή της 
δραστηριότητας, και ενδεχομένως ηλεκτρονικά εφόσον 
υπάρχει αυτή η δυνατότητα. 

Αρθρο 6 

Προϋποθέσεις συμμετοχής κρατών-μελώντης 
Ευρ. Ενωσης κατά τη διαδικασία Ε.Π.Ο. 

1. Η αρμόδια υπηρεσία Περιβάλλοντος του ΥΠΕΧΩΔΕ ή 
της οικείας Περιφέρειας όταν διαπιστώνει ότι η πραγμα¬ 
τοποίηση ενός έργου ή δραστηριότητας στο Ελληνικό 
έδαφος ενδέχεται να έχει σημαντικές επιπτώσεις στο πε¬ 
ριβάλλον άλλου Κράτους Μέλους της Ε.Ε. ή όταν το ζη¬ 
τήσει ένα Κράτος Μέλος της Ε.Ε. που ενδέχεται να υπο- 
στεί σημαντικές επιπτώσεις στο περιβάλλον του: 

α) διαβιβάζει στο ενδιαφερόμενο Κράτος Μέλος το τα¬ 
χύτερο δυνατόν και μέσα στην προθεσμία δημοσιοποίη¬ 
σης της ΜΠΕ στον εγχώριο πληθυσμό σύμφωνα με το άρ¬ 
θρο 4 της παρούσας απόφασης εκτός των στοιχείων που 
προβλέπονται στην παράγραφο 1 του ίδιου άρθρου επι¬ 
πλέον και: 

περιγραφή του έργου ή της δραστηριότητας και κάθε 
πληροφορία σχετικά με τις ενδεχόμενες διασυνοριακές 
επιπτώσεις 

πληροφορίες σχετικά με τη φύση της απόφασης Ε.Π.Ο. 
που ενδέχεται να ληφθεί 

β) καλεί το εν λόγω Κράτος Μέλος να συμμετάσχει στη 
διαδικασία έγκρισης περιβαλλοντικών όρων (ΕΠΟ) με την 
παροχή σχετικής γνωμοδότησης επί της ΜΠΕ του έργου 
ή της δραστηριότητας μέσα σε εύλογη προθεσμία που 
τάσσεται με το διαβιβαστικό έγγραφο και η οποία δεν 
μπορεί να υπερβαίνει την οριζόμενη στην παράγραφο 6 
του άρθρου 4 της παρούσας απόφασης. 

2. Αντίστοιχη δυνατότητα με την αναφερόμενη στην 
προηγούμενη παράγραφο παρέχεται και στο Υπουργείο 
ΠΕΧΩΔΕ αναφορικά με την πραγματοποίηση ενός έργου 
ή δραστηριότητας στο έδαφος άλλου Κράτους Μέλους 
της ΕΕ που ενδέχεται να έχει σημαντικές επιπτώσεις στο 
περιβάλλοντης χώρας. Στην περίπτωση αυτή το ΥΠΕΧΩ¬ 
ΔΕ κατ’ εφαρμογή του άρθρου 4 της παρούσας απόφα¬ 
σης: 




19380 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


α) Μεριμνά ώστε οι πληροφορίες που αναφέρονται: 

στην περιγραφή του έργου ή της δραστηριότητας και 
σε κάθε πληροφορία σχετικά με τις ενδεχόμενες διασυ¬ 
νοριακές επιπτώσεις, 

σε πληροφορίες σχετικά με τη φύση της απόφασης 
Ε.Π.Ο. που ενδέχεται να ληφθεί, 

να τίθενται μέσα σε εύλογο χρονικό διάστημα στη διά¬ 
θεση των συναρμοδίων αρχών ή φορέων και μέσω των οι¬ 
κείων Νομαρχιακών Συμβουλίων στη διάθεση του ενδια¬ 
φερομένου κοινού. 

β) Να διασφαλίζει ότι οι συναρμόδιες αρχές ή φορείς, 
τα Νομαρχιακά Συμβούλια και το ενδιαφερόμενο κοινό 
μέσα σε εύλογη προθεσμία θα έχουν τη δυνατότητα να 
εκφράσουν την γνώμη τους επί του περιεχομένου των 
πληροφοριών που έχουν υποβληθεί στην αρμόδια Υπη¬ 
ρεσία Περ/ντος του ΥΠΕΧΩΔΕ. 

3. Η προαναφερόμενη στις παραγράφους 1 και 2 δημο¬ 
σιοποίηση χρησιμεύει ως βάση των αναγκαίων, μέσα σε 
εύλογη προθεσμία, διαβουλεύσεων μεταξύ των ενδιαφε¬ 
ρομένων Κρατών Μελών της Ε.Ε. που αναφέρονται κατά 
κύριο λόγο, μεταξύ άλλων, στις ενδεχόμενες διασυνορια¬ 
κές επιπτώσεις του έργου και στα μέτρα μείωσης ή εξά¬ 
λειψής τους. Τα αποτελέσματα των διαβουλεύσεων αυ¬ 
τών οι γνωμοδοτήσεις και οι λοιπές πληροφορίες που 
έχουν συγκεντρωθεί κατ’ εφαρμογή της παραγράφου 1 
λαμβάνονται υπόψη κατά τη διαδικασία της έγκρισης πε¬ 
ριβαλλοντικών όρων του έργου ή της δραστηριότητας. 

4. Η απόφαση έγκρισηςτωνπεριβαλλοντικώνόρωντου 
έργου ή της δραστηριότητας, στην οποία αναφέρονται 
και στοιχεία σχετικά με την συμμετοχή του ενδιαφερομέ¬ 
νου κοινού, διαβιβάζεται από το Υπουργείο ΠΕΧΩΔΕ για 
ενημέρωση και προς το ενδιαφερόμενο Κράτος Μέλος 
της Ε.Ε. 

5. Σε περίπτωση που το έργο ή η δραστηριότητα πρό¬ 
κειται να πραγματοποιηθεί σε όμορο Κράτος - Μέλος, η 
σχετική απόφαση στην οποία αναφέρονται και στοιχεία 
σχετικά με την συμμετοχή του ενδιαφερομένου κοινού, 
διαβιβάζεται για ενημέρωση στο Υπουργείο ΠΕΧΩΔΕ, το 
οποίο στη συνέχεια μεριμνά μέσω του (των) οικείου (ων) 
Νομαρχιακού (ων) Συμβουλίου (ων) για την ενημέρωση 
του ενδιαφερομένου κοινού. 

6. Οι λεπτομέρειες εφαρμογής του παρόντος άρθρου 
μπορούν να καθορίζονται από το ΥΠΕΧΩΔΕ και από το εν¬ 
διαφερόμενο Κράτος-Μέλος. 

Αρθρο 7 

Μεταβατική διάταξη 

Γιατις Μελέτες Περιβαλλοντικών Επιπτώσεων (Μ.Π.Ε.) 
που έχουν υποβληθεί πριν από την έναρξη ισχύος της πα¬ 
ρούσας απόφασης, στις κατά περίπτωση αρμόδιες υπη¬ 
ρεσίες περιβάλλοντος που προβλέπονται στο άρθρο 4 
(παρ. 1), η διαδικασία δημοσιοποίησης γίνεται σύμφωνα 
με την 75308/5512/1990 ΚΥΑ (ΦΕΚ 691 Β). 

Αρθρο 8 
Παραρτήματα 

Προσαρτώνται και αποτελούν αναπόσπαστο μέρος της 
παρούσας απόφασης τα Παραρτήματα που ακολουθούν: 

ΠΑΡΑΡΤΗΜΑ Α 

Περιεχόμενο ανακοίνωσης Νομαρχιακού Συμβουλίου 
α) για την γνωμοδότηση ή αρνητική απόφαση της Διοίκη¬ 
σης για Προκαταρκτική Περιβαλλοντική Εκτίμηση και 
Αξιολόγηση β) για την απόφαση αξιολόγησης έργου ή 
δραστηριότητας της υποκατηγορίας 3 ως υποκατηγορία 
4 της Β' κατηγορίας και γ) για την απόφαση Εγκρισης Πε¬ 
ριβαλλοντικών Ορων για έργα και δραστηριότητες. 


1. Ονομασία - είδος έργου ή δραστηριότητας 

2. Φορέας πραγματοποίησης ή λειτουργίας του έργου 
ή της δραστηριότητας. 

3. Γνωστοποίηση, κατά περίπτωση, της αρμόδιας σε θέ¬ 
ματα περιβάλλοντος υπηρεσίας του ΥΠΕΧΩΔΕ ή της Πε¬ 
ριφέρειας ή της Νομαρχιακής Αυτοδιοίκησης. 

4. Γνωστοποίηση της αρμόδιας υπηρεσίας του Νομαρ¬ 
χιακού Συμβουλίου για παροχή πληροφοριών και στοιχεί¬ 
ων. 

5. Γνωστοποίηση της Εφημερίδας ή των Εφημερίδων 
στις οποίες δημοσιεύεται η ανακοίνωση. 

ΠΑΡΑΡΤΗΜΑ Β 

Περιεχόμενο ανακοίνωσης Νομαρχιακού Συμβουλίου 
για την δημοσιοποίηση της ΜΠΕ. 

1. Ονομασία - είδος έργου ή δραστηριότητας. 

2. Φορέας πραγματοποίησης ή λειτουργίας του έργου 
ή της δραστηριότητας. 

3. Ημερομηνία έναρξης και λήξης της διαδικασίας δη¬ 
μοσιοποίησης. 

4. Ημερομηνίες έναρξης και λήξης της προθεσμίας για 
την κατάθεση εγγράφως των απόψεων των πολιτών και 
των φορέων τους. 

5. Γνωστοποίηση, κατά περίπτωση, της αρμόδιας σε θέ¬ 
ματα περιβάλλοντος υπηρεσίας του ΥΠΕΧΩΔΕ ή της Πε¬ 
ριφέρειας. 

6. Γνωστοποίηση της αρμόδιας υπηρεσίας του Νομαρ¬ 
χιακού Συμβουλίου για παροχή πληροφοριών, στοιχείων 
και την παραλαβή των εγγράφων απόψεων. 

7. Γνωστοποίηση της ή των Εφημερίδων στις οποίες γί¬ 
νεται η δημοσίευση. 

Αρθρο 9 

Καταργούμενες διατάξεις 

Κάθε διάταξη που έρχεται σε αντίθεση με την παρούσα 
απόφαση ή ανάγεται σε θέματα που ρυθμίζονται από αυ¬ 
τή καταργείται. Από την δημοσίευση της παρούσας κα- 
ταργείται η 75308/5512/26.10.1990 ΚΥΑ «Καθορισμός 
τρόπου ενημέρωσης των πολιτών και φορέων εκπροσώ¬ 
πησής τους για το περιεχόμενο της Μελέτης Περιβαλλο¬ 
ντικών Επιπτώσεων των έργων και δραστηριοτήτων σύμ¬ 
φωνα με την παράγραφο 2 του άρθρου 5 του Ν. 1650/86» 
(Β' 691), με την επιφύλαξη του άρθρου 7 της παρούσας 
απόφασης. 

Αρθρο 10 

Από τις διατάξεις της παρούσας απόφασης δεν 
προκαλείται δαπάνη σε βάρος του 
Κρατικού Προϋπολογισμού. 

Αρθρο 11 
Εναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Σεπτεμβρίου 2003 

